open-index/open-wikipedia-markdown huggingface dataset:
Zvono (nagrada)

**ZVONO** je naziv nagrade simbolički i vrijednosno označava i njen smisao. Nagrada nosi ime po ličnosti ili umjetničkoj pojavi, grupi važnoj za razvoj i historiju moderne/savremene umjetnosti u svakoj od zemalja u kojoj se nagrada dodjeljuje. 
 
Nagrada za Bosnu i Hercegovinu dobila je ime po umjetničkoj grupi ZVONO koju su 1982. godine u Sarajevu osnovali Aleksandar Bukvić, Sadko Hadžihasanović, Narcis Kantardžić, Sead Čizmić, Biljana Gavranović i Kemal Hadžić. Oni grupi daju ime po kafeu ZVONO u kome se najčešće okupljaju. Kao tek završeni studenti Akademije likovnih umjetnosti u Sarajevu, upućeni u savremene umjetničke tokove, ne čekaju da budu prepoznati u postojećem sistemu umjetnosti. Željni promjene, formiraju grupu koja će djelovati van institucija i na način do tada nepoznat i nepriznat u našoj umjetničkoj sredini. Organiziraju umjetničke akcije, performanse, izložbe na najneuobičajenijim mjestima: barovima, ulicama, izlozima prodavnica, u prirodi. Njihove grupne akcije (igre na stadionima, parodije i zabave) izraz su generacijske samo-identifikacije, dok svako od njih u svom individualnom radu traži i razvija vlastitu plastičnu formu i poetiku u širokom spektru "Nove slike" ("New Image") osamdesetih godina. Aktivnost grupe ZVONO (posebno njen izrazito aktivistički odnos prema kulturnom prostoru u kojem djeluje) pretstavlja najradikalnije 'ponašanje’ na umjetničkoj sceni Bosne i Hercegovine toga vremena.

"... Kao da su ovi umjetnici pošli od pretpostavke da ono što se u našoj istoriji moderne umjetnosti praktično nije dogodilo može biti nadoknađeno jednim panterski furioznim gestom apsolviranja brojnih tema i problema iz savremene svjetske umjetnosti."

Početkom rata u bivšoj Jugoslaviji većina članova raselila se po svijetu, od Evrope, Amerike do Kanade.

## Reference 
Kategorija:Nagrade
Krivaja (župa)

**Krivaja** je župa u srednjovjekovnoj Bosni u slivu rijeke Krivaje. U opticaju za naziv ove župe su i imena Kamenica i Jelaška.

Župa Krivaja je na granici Gornje Bosne sa područjem Usore i Soli. Prirodna je geografska cjelina koja je uokvirena planinama Devetak, Romanija, Ozren, Zvijezda, Konjuh i Javor. Uzima se da je u sastav prvobitne Bosne Krivaja ušla početkom 12. vijeka.

Kraj je bogat rudom olova, a u manjoj mjeri srebra i željeza. Preko Krivaje idu putevi iz srednje u istočnu Bosnu u Podrinje. Glavna naselja u župi su Kamenica i Olovo. Područje je u 15. vijeku bilo u posjedu porodice Pavlovići. Zbog značaja eksploatacije olova carinu su držali bosanski vladari, a kasnije Pavlovići i Kosače.

## Reference 
## Vanjski linkovi 
Kategorija:Župe u srednjovjekovnoj Bosni
Željezna zavjesa

mini|Željezna zavjesa
**Željezna zavjesa** (engleski *Iron Curtain*, ruski *Железный занавес*) popularan je izraz koji se koristio za graničnu liniju koja je dijelila Evropu u dva odvojena politička bloka; na jednoj strani bio je blok istočnoevropskih zemalja na čelu sa Sovjetskim savezom, a drugi su blok predstavljale zapadnoevropske zemlje koje su bile u interesnoj sferi Sjedinjenih Američkih Država. Željezna zavjesa pojavila se odmah po završetku Drugog svjetskog rata i trajala je sve do kraja Hladnog rata koji je završio 1990.

Željezna zavjesa (njemački *Eisener Vorhang*) bila je obavezna protupožarna mjera u svim pozorištima u Njemačkoj za sprječavanje širenja požara s pozornice na ostatak pozorišta. Vatre su bile česte u pozorištima kroz 18. i 19. vijek, sve do pojave električne rasvjete, budući da su se dotad koristile svjetiljke s plamenom, dok je dekor oko pozornice bio napravljen od zapaljivog materijala. U slučaju požara željezna zavjesa sprječavala je njegovo širenje s pozornice na ostali dio dvorane, te je lokalizirao požar kojeg su kasnije vatrogasci mogli lakše obuzdati.

U politici izraz "željezna zavjesa" prvi put je upotrijebila belgijska kraljica Elizabeta, za opisivanje stanja između Belgije i Njemačke nakon izbijanja Prvog svjetskog rata 1914. Joseph Goebbels koristio je ovaj izraz u svojoj propagandi protiv Sovjetskog saveza u članku 2000. godine, koji je bio objavljen 1945.:

*"If the German people lay down their weapons, the Soviets, according to the agreement between Roosevelt, Churchill and Stalin, would occupy all of East and Southeast Europe along with the greater part of the Reich. An iron curtain would fall over this enormous territory controlled by the Soviet Union, behind which nations would be slaughtered. The Jewish press in London and New York would probably still be applauding."*

Skoro godinu dana poslije 5. marta 1946., Winston Churchill upotrijebio je izraz željezna zavjesa u svom dugom govoru na Westminster College u Fultonu, Missouri, SAD:

*"From Stettin in the Baltic to Trieste in the Adriatic an iron curtain has descended across the Continent. Behind that line lie all the capitals of the ancient states of Central and Eastern Europe. Warsaw, Berlin, Prague, Vienna, Budapest, Belgrade, Bucharest and Sofia; all these famous cities and the populations around them lie in what I must call the Soviet sphere, and all are subject, in one form or another, not only to Soviet influence but to a very high and in some cases increasing measure of control from Moscow."*

## Također pogledajte 
* Berlinski zid
* Hladni rat
* Plava banana

## Reference 
## Vanjski linkovi 
* https://web.archive.org/web/20091016014732/http://www.germany.info/Vertretung/usa/en/10__Press__Facts/03__Infocus/04__Without__Walls/__Main__S.html/
* http://www.europebybike.org/travels_by_bike_in_europe/iron-curtain/map-iron-curtain.html

Kategorija:Hladni rat
Posao.ba

**Posao.ba** je internet portal koji koji osobama koje traže posao omogućava kontakt sa poslodavcima, a s druge strane pruža poslodavcima usluge traženja odgovarajućih kadrova.

Posao.ba je podijeljen na dva osnovna odjeljenja - jedno je namijenjeno poslodavcima, a drugo posloprimaocima. Da bi koristili sve usluge koje im se nude, i jedni i drugi moraju imati registrovan korisnički profil (registracija je besplatna i jednostavna).

Odjeljenje namijenjeno poslodavcima omogućava besplatno objavljivanje oglasa za slobodna radna mjesta u običnom formatu, pretraživanje objavljenih biografija posloprimaoca, te besplatno korištenje alata za odabir kadrova. Za atraktivnija radna mjesta, te za one koji se žele istaći, u ponudi su i posebne vrste plaćenih oglasa: *Izdvojeni posao*, *Izdvojeni poslodavac* i *Logo oglas*.

Odjeljenje namijenjeno posloprimaocima omogućava besplatno pretraživanje oglasa za slobodna radna mjesta prema: ključnoj riječi, gradu u kojem se posao nudi, stručnoj oblasti posla i datumu objave oglasa (dostupno svim posjetiocima web stranice).

Za registrovane posloprimaoce nudi se izbor pisanja do 5 biografija koje će biti dostupne poslodavcima (evropski format; verzije na bosanskom i engleskom jeziku). Biografije se upisuju popunjavanjem ponuđenih polja u okviru formulara (Podaci o biografiji, obrazovanje, radno iskustvo), a omogućen je i upload dodatnih dokumenata (Prilozi). Biografije su pohranjene u dijelu pod nazivom *Moje biografije*, odakle su lahko dostupne za pregled i promjene.

Ako dostupnost biografije posloprimaoca registrovanim poslodavcima nije dovoljan razlog da se registruje kao posloprimalac i napiše svoju biografiju, onda registrovani posloprimalac ima mogućnost da svoju biografiju pregleda, a time je i spasi u PDF formatu, koji je pogodan za štampanje putem pisača ili slanjem e-mailom.

U okviru ovog portala redovno izlazi i magazin *Posao.ba* od augusta 2006. i distibuira se besplatno u: Sarajevu, Mostaru, Banjoj Luci, Zenici, Tuzli, Brčkom, Bijeljini i Bihaću. Dostupan je u središnjim gradskim područjima, tržnim cetrima, gradskom prevozu, te najatraktivnijim ugostiteljskim objektima širom Bosne i Hercegovine.

Posao.ba, bh. web portal za zapošljavanje, je u januaru 2007. godine postao ravnopravni partner EMEA Network grupacije – najveće i najpoznatije svjetske grupacije 14 najboljih internet stranica i portala za zapošljavanje s područja Evrope, Bliskog istoka i Afrike.

S ciljem poboljšanja ponude na regionalnom tržištu rada, web portal Posao.ba potpisao je sporazum o međusobnoj saradnji sa vodećim regionalnim web portalima za zapošljavanje *MojPosao* (Hrvatska) i *Infostud* (Srbija).

## Reference 
## Vanjski linkovi 
* Marketplace, Posao.ba/ na marketplace.smartrecruiters.com 

Kategorija:Internet stranice
Jug

mini|200p|desno|Strane svijeta - jug
**Jug** je jedna od glavnih strana svijeta. Nalazi se na suprotnoj strani od sjevera, i okomito na istok i zapad.

Na kartama jug se nalazi na dnu, ako to nije drugačije označeno i označava se sa 180° ili 6 sati.

Jug je također vrlo rasprostranjeno slovensko ime tokom ranog Srednjeg vijeka.

## Navigacija 
Po konvenciji, donja ili okrenuta prema dolje strana karte je južna, iako postoje obrnute karte koje prkose ovoj konvenciji. Da biste išli na jug pomoću kompasa za navigaciju, postavite smjer od 180°. Alternativno, na sjevernoj hemisferi izvan tropskih krajeva, Sunce će biti otprilike na jugu u podne.

## Južni pol 
Pravi jug je jedan kraj ose oko koje se Zemlja okreće, nazvan Južni pol. Južni pol se nalazi na Antarktiku. Magnetski jug je smjer prema južnom magnetskom polu, na određenoj udaljenosti od južnog geografskog pola.

Roald Amundsen, iz Norveške, bio je prva osoba koja je stigla do Južnog pola, 14. decembra 1911, nakon što je Ernest Shackleton iz UK-a bio primoran da se vrati malo prije nego je dostugao Južni pol.

## Geografija 
Globalni jug se odnosi na socijalno i ekonomski manje razvijenu južnu polovinu svijeta. 95% globalnog sjevera ima dovoljno hrane i skloništa, te funkcionalan obrazovni sistem. Na jugu, s druge strane, samo 5% stanovništva ima dovoljno hrane i skloništa. Njemu "nedostaje odgovarajuća tehnologija, nema političku stabilnost, ekonomije su razdvojene, a njihovi devizni prihodi zavise od izvoza primarnih sirovina".

Upotreba izraza "jug" također može biti vezana za državu, posebno u slučajevima primjetne ekonomske ili kulturne podjele. Na primjer, južne Sjedinjene Države, odvojene od sjeveroistočnih Sjedinjenih Država linijom Mason-Dixon, ili jug Engleske, koji je politički i ekonomski neusporediv sa cijelim sjeverom Engleske.

Južni konus je naziv koji se često naziva najjužnijim područjem Južne Amerike koje u obliku obrnutog "konusa", gotovo poput velikog poluostrva, obuhvata Argentinu, Čile, Paragvaj, Urugvaj i cijeli jug Brazila ( Brazilske države Rio Grande do Sul, Santa Catarina, Parana i Sao Paulo). Rijetko se značenje proširuje na Boliviju, a u najograničenijem smislu pokriva samo Čile, Argentinu i Urugvaj.

Država Južna Afrika je tako nazvana zbog svog položaja na južnom vrhu Afrike. Nakon formiranja, zemlja je na engleskom nazvana Unija Južne Afrike, što odražava njeno porijeklo od ujedinjenja četiri ranije odvojene britanske kolonije. Australija je dobila ime od latinskog Terra Australis ("Južna zemlja"), naziva koji se koristi za hipotetički kontinent na južnoj hemisferi od davnina.

## Reference 
Kategorija:Strane svijeta
RK Sloboda

**RK Sloboda** je rukometni klub iz Tuzle, Bosna i Hercegovina. Takmiči se u Premijer ligi, prvom rangu bosanskohercegovačkog rukometa.

## Historija
Klub je osnovan 1959. Najveći uspjesi kluba su osvajanje prvenstva Bosne i Hercegovine tri puta, te osvajanje kupa Bosne i Hercegovine dva puta. Domaće utakmice igra u dvorani Mejdan.

## Uspjesi
* **Prva liga BiH**
****Datoteka:Cup Winner.png (3)**: 1994, 1995, 1996.
* **Kup BiH**
****Datoteka:Cup Winner.png (3)**: 1994, 1996, 2020.
* **Prva liga FBiH - Sjever**
****Datoteka:Cup Winner.png (1)**: 2018/19.

## Poznati igrači 
*  Bakir Buljugija
*  Alen Ovčina
*  Jasmin Jahić
*  Miodrag Vujadinović
*  Damir Cipurković
*  Mile Mijačinović
*  Sead Mulić
*  Esad Kurtagić
*  Emir Suhonjić
*  Mustafa Kamarić
*  Davor Kadić
*  Eldin Hajdarević
*  Emir Ferhatbegović
*  Jasminko Kovčić
*  Edin Bosto
*  Daniel Sabljić
*  Igor Mujkanović
*  Dražen Stojanović
*  Nermin Zoletić
*  Marino Gabrieri
*  Igor Đaković
*  Jasmin Gojačić
*  Damir Hećimović
*  Edis Hodžić
*  Zlatko Cipurković
*  Adam Savić
*  Edin Osmanović
*  Mirza Bulić
*  Adnan Tufekčić
*  Mirza Ferhatbegović
*  Aldin Mehinović
*  Enes Skopljak
*  Zdravko Čajić
*  Anes Bečić
*  Damir Halilković 
*  Amir Muratbegović
*  Haris Buljina
*  Nedim Trakić
*  Sanel Sejdinović
*  Marko Lukić
*  Aleksandar Kurteš
*  Edi Jukić
*  Luka Knežević
*  Edis Rahmanović
*  Kenan Mutapčić
*  Marko Karaula
*  Muharem Milkunić
*  Kerim Toraković
*  Lazar Janković
*  Amer Denjo
*  Arnad Hamzić
*  Edin Cerić

## Poznati treneri 
*  Senad Fetahagić
*  Osman Ahmetović
*   Srđan Praljak
*  Slavko Novaković
*  Nedim Đug
*  Damir Cipurković
*  Mirza Bulić 
*  Davor Kadić
*  Siniša Markota
*  Mirko Mikić

## Reference
## Vanjski linkovi 
Kategorija:Rukometni klubovi osnovani 1959.
Kategorija:Rukometni klubovi u Bosni i Hercegovini
Kategorija:Sport u Tuzli
Sanko Miltenović

**Sanko Miltenović** (1335-1372) humski vlastelin koji pripada lozi porodice Sankovići.

Sankov otac je župan Milten Draživojević. Sanko je imao brata Gradoja Draživojevića i sestru Radaču.
Prvi put Sanko je pomenut 1335. Dobija dubrovačko građanstvo 1348. Sa titulom kaznac pominje se od 1366. Sanko je bio među protivnicima bosanskog bana Tvrtka I. Kotromanića 1366-1367. Malo kasnije, 1368. Sanko je prišao srpskom oblasnom gospodaru Nikoli Altomanoviću. Opet je prišao bosanskom vladaru.

Po nekima Sanko je poginuo u borbi bosanskog bana protiv Nikole Altomanovića. Imao je sinove Beljaka, Radiča, Budelju i Sančina Sankovića te kćerku Dragnu.

## Vanjski linkovi 
* http://books.google.ba/books?id=LvVbRrH1QBgC&q=sanko#v=snippet&q=sanko&f=false (engleski)
* http://www.balkanskidom.com/archive/index.php?t-1486.html (engleski)
* https://web.archive.org/web/20140331021531/http://www.panoramio.com/user/5973368

Kategorija:Sankovići
Milten Draživojević

**Milten Draživojević** (1322-1343) je humski vlastelin iz loze Sankovići.

Bio je župan na području Nevesinja i Zagorja. Njegov otac je Dražen Bogopenec.
Milten je prvi put spomenut 1322. Tada se pominje kao pristalica bosanskog bana koji je imao teritorijalne pretenzije na Hum, a što ostvaruje 1326. Od tada je i definitivno loza budućih Sankovića u hijerarhiji bosanske države. Zadnji spomen Miltena Draživojevića je iz 1343. Milten je imao sinove Sanka i Gradoja Miltenovića i kćerku Radaču.

## Vanjski linkovi 
*www.prebilovci.net The Village of Prebilovci
*www.kons.gov.ba Proglašenje građevinske cjeline: Crkva sv. Arhanđela sa nekropolom stećaka u Veličanima, nacionalnim spomenikom Bosne i Hercegovine

Kategorija:Sankovići
Kategorija:Rođeni 1322.
Kategorija:Umrli 1343.
Sjeveroistok

mini|250p|desno|Ruža kompasa sa sjeveroistokom označenim crveno.

**Sjeveroistok** je jedna od sporednih strana svijeta. Nalazi se tačno na sredini između sjevera i istoka, po čemu je i dobio ime.

Često se koristi da opiše sjeveroistočni sektor geografskih oblasti, tako da srećemo:
* Atlantska *sjeveroistočna* regija Sjeverne Amerike. 
* *Sjeveroistočna* divizija Nacionalne Hokejaške Lige.
* *Sjeveroistočni* distrikt u Botsvani
* *Sjeveroistočni* region u Brazilu
* *Sjeveroistočna* Kina ili Mandžurija
* *Sjeveroistočna* Engleska, jedan od državnih regiona Engleske.
i mnogi drugi.

## Kompanije 
* Northeast Airlines

## Univerziteti 
* Northeastern univerzitet

## Reference 
## Vanjski linkovi 
* https://www.internetgeography.net/geographical-skills/compass-directions/

Kategorija:Strane svijeta
Beware (grupa)

**Beware** je nu-metalcore grupa formirana u julu 1999. godine u omladinskoj organizaciji Alter Art u Travniku, kada su imali samo tri člana. Prvu godinu grupa nije imala nastupa, nego su se samo posvetili vlastitom materijalu. Grupu uskoro napušta gitarista.

Grupa prestaje sa radom sve do decembra 2003. godine, kada su se priključili braća Boris i Miroslav Kapetan, koji su do tada zajedno svirali u hardcore grupi, po imenu Menticide, kao i Dragan Ličanin, koji je i sam duže vrijeme bio vokal i gitarista tadašnjeg Beware-a. U ovoj postavi grupa radi do juna 2005. godine, kada ih zbog poslovnih obaveza napušta osnova svih dosadašnjih Beware-a – Dalibor Brdar. Njegovo mjesto zauzima Fahrudin Kujundžić.

## Sadašnji članovi grupe 
*Miroslav Kapetan - vokal, gitara
*Fahrudin Kujundžić - gitara
*Dragan Ličanin - vokal, bas-gitara
*Boris Kapetan - bubnjevi

## Bivši članovi grupe 
*Dalibor Brdar - gitara i vokal
*Eduard Pjanić - bas-gitara
*Josip Dujmović - bas-gitara
*Orhan Ibraković - bubanj

## Diskografija 
### Albumi 
### Demo snimci 
* Promo CD iz 2006. godine

* Edge Effect 2007.

## Vanjski linkovi 
*http://www.myspace.com/bewarebh

Kategorija:Bosanskohercegovačke muzičke grupe
Kategorija:Bosanskohercegovačke metal grupe
Kategorija:Muzičke grupe osnovane 1999.
Kategorija:Muzičke grupe iz Travnika
Blue Line International

[mini|350p|desno|Putnički brod *Ancona*, [Ancona, Italija]]
**Blue Line International** osnovan je još 1993 godine, u vrijeme ratnih zbivanja na hrvatskom tlu, kada se prema Italiji odvažio zaploviti putnički brod «Kraljica mira» prevozeći humanitarnu pomoć i prognanike.

Kraljica mira plovila je tada pod zastavom kompanije SEM Maritime Company (SMC), a 1997 godine istoj kompaniji pridružio se i brod Split 1700.

SMC je na hrvatsko-italijanskom tržištu postojao sve do 2003 godine, kada je na njegovim osnovama nastavila kompanija  Blue Line International.

2003 godine naručen je i putnički brod Ancona, najveći brod na Jadranu, koji je zajedno s putničkim brodomSplit 1700 do 2010 godine plovio na svakodnevnoj «plavoj liniji» Split-Ancona-Split, održavajući i sezonske linije Ancona-Hvar-Ancona i Ancona-Vis-Ancona. 2010 godine su oba broda umirovljena, a umjesto njih sada plove brodovi Regina della Pace i Dalmatia.

## Flota 
### Bivši brodovi
## Vanjski linkovi 
* https://web.archive.org/web/20181020015153/http://www.blueline-ferries.com/

Kategorija:Kompanije u Hrvatskoj
Kategorija:Saobraćaj u Italiji
Esad Karađozović

**Esad Karađozović** je rođen 28. novembra 1918. godine u Sarajevu. Po završetku osnovne škole jednu godinu pohađa Gazi-Husrev-begovu medresu, a tokom druge godine prelazi u Prvu mušku realnu gimnaziju gdje je i maturirao 1939. godine. Iste godine, odlazi sa svojim drugovima, Husrefom Bašagićem, Eminom Granovom i Asafom Serdarevićem u Beograd na studij medicine. Po izbijanju Drugog svjetskog rata, 1941. godine, vraća se u Sarajevo, a kasnije odlazi u Zagreb i nastavlja studij. Studij prekida zbog odlaska u domobrane NDH.

Zalagao se za duhovno osvješćenje muslimana sa ovih prostora. Svojim ponašanjem i izgledom postao je poznat i svojim ideološkim protivnicima, komunistički orijentiranom omladinom, prvenstveno među studentima u Gajretovom domu u Beogradu odnosno studentskom domu u Zagrebu. Po završetku rata i dolasku komunista na vlast pokušao otići u inostranstvo.

Dugo se nije znalo da li je uspio prijeći granicu, te su mnogi njegovi drugovi iz organizacije smatrali da je u Egiptu gdje se nastoji povezati sa osobama i grupama mladomuslimanskih ideala, međutim, naknadno je ustanovljeno da je ubijen od strane komunista prilikom tog prelaska.

Esad je kao jedan od najstarijih u organizaciji u tom periodu bio jedan od njenih osnivača i ideologa. Najviše se isticao svojim djelovanjem na mlade članove, praktičnim životom u islamu, predavanjima *"O kvalitetu islamske čistoće"*, "*Međusobni uticaj sistema i naravi"*, *"Majka svih zala"*, *"Zašto ne svinjetinu?"*, *"Snaga i energija Muhammeda a.s."*, *"Problem našeg pada"* i druge. Jedan od njegovih najznačajnijih pisanih radova je članak *"Čovjeka trebamo"* koji je među osnovnim tekstovima za ideološku izgradnju pripadnika mladomuslimanskog pokreta. Svoju viziju o ulozi muslimana iskazao je u pjesmi - koračnici *"Zeleni se bajrak nad nama vije"* koja se smatrala jednom vrstom himne organizacije "Mladi Muslimani".

Danas jedna ulica u Sarajevu nosi njegovo ime.

Kategorija:Bošnjaci
Kategorija:Biografije, Sarajevo
Kategorija:Rođeni 1918.
Kategorija:Umrli 1945.
Kategorija:Hrvatski domobrani
Kategorija:Pripadnici Mladih muslimana
Nijaz Omerović

**Nijaz Omerović** (rođen 21.juna 1955 u BiH) jest Akademski slikar, književnik i publicista. Diplomirao na Akademiji Likovnih Umjetnosti u Sarajevu.

## Djela 
Godine 1984. uradio seriju grafika o Gračanici, koja je štampana u više grafičkih mapa i štampana kao kalendar 1985.

Godine 1991. grafike "Zapisi o Herceg Bosni", koje su štampane i kao kalendar, koji je doživio tri reprint izdanja.

Tokom rata u BiH (1992-1995) uradio ciklus grafika "*Hronika o Bosni*", plakate i tri dokumentarno-esejistička filma: "*Po Bosni biseri*", "*Bosna tamni vilajet ili Svjetlo u tmini*", i "*Traktat zla*". 1996. je uradio grafičku mapu "*Atlantida*", inspiriranu ravnodušnošću Zapada prema tragediji u BiH, koja je iste godine promovisana zajedno sa "Hronikom o Bosni" na izlozbi u Formii u Italiji. Godinu dana nakon toga te grafike zajedno sa novim slikama iz ciklusa "*Historija iluzija*" predstavlja u gradu San Mauro u Italiji, a 1999. na izložbi u Sarajevu.

Nakon toga do 2005. uradio je ciklus slika "*Savremenici*" i "*Dijalog civilizacija*". Iste godine u izdanju "*Bosanske riječi*" iz Tuzle štampa knjigu priča "*Knjiga od praha i snova*", na tragu Borhesove poetike, fantazmagorične atmosfere. Godinu kasnije objavljuje knjigu eseistike, alternativne historije "*Čekajući Mesiha*" - "*Trakat o zavjeri*", koja je dio planirane trilogije. Godine 2008. izdaje i trecu knjigu pod nazivom: "*Đavo, mit i istina - Trakatat o zlu*". Imao je 30. samostalnih i vise kolektivnih izlozbi slika, u pripremi je i zbirka pjesama,pod nazivom " Oporuka".

Član je "Udruzenja likovnih umjetnika BiH" i "Drustva pisaca TK.

## Reference 
Kategorija:Biografije, Gračanica
Kategorija:Bosanskohercegovački pisci
Kategorija:Bosanskohercegovački slikari
Kategorija:Rođeni 1955.
Kategorija:Živi ljudi
Jovan Radović

**Jovan Radović** (28. oktobar 1891., Bare, Donja Morača - 15. novembar 1918. Sarajevo), nacionalni radnik i četnički vojvoda.

Osnovnu školu je završio u mjestu rođenja, a gimnaziju u Beogradu. Studije je završio u Lajpcigu u predvečerje Prvog svjetskog rata 1914. godine, odakle je prebjegao, preko Rusije, u rodnu Crnu Goru. Po kapitulaciji Crne Gore odmetnuo se, zajedno sa bratom Savom,u planine. Uskoro je uspio da se prebaci u Srbiju, gdje je bio jedan od najzaslužnijih figura Topličkog ustanka: Bio je poliglota, odličan govornik i organizator. Prilikom oslobađanja Crne Gore, u jesen 1918. godine, Radović je zastupao bolesnog vojvodu Kostu Milovanovića Pećanca, pa je sa topličkim i crnogorskim četnicima opkolio (20. oktobar 1918.) Nikšić i prinudio na predaju Austro-Ugarske trupe (86 oficira, 30 kadeta i 3.000 vojnika). Jovan Radović je pripadao omladinskom pokretu koji su predvodili Marko Daković i Lazar Damnjanović. Njegova misteriozna smrt u Sarajevu bila je povod krvavog razračunavanja između porodica Radović i Medenica Dožić, jer su Radovići sumnjali daj je Jovan otrovan od strane pristalica kralja Nikole.

## Reference 
## Vanjski linkovi 
* https://plus.cobiss.net/cobiss/si/en/bib/search/expert?c=su%3DRadovi%C4%87%2C+Jovan%2C+1891-1918&db=cobib&mat=allmaterials

Kategorija:Srbi
Kategorija:Biografije, Bare (Donja Morača)
Kategorija:Rođeni 1891.
Kategorija:Umrli 1918.
Rat Bosne i Dubrovnika (1403–1404)

**Rat između Bosne i Dubrovnika** je trajao od 1403. do 1404. godine. Službeno je završen je primirjem potpisanim 1405. godine, poslije svrgavanja kralja Ostoje maja 1404.

## Tok rata 
Kralj Ostoja je iskoristio slabosti ugarskog vladara Žigmunda Luksemburškog i 1403. se okomio na Dubrovnik koji bio ugarski vazalni posjed. Otvorenom napadu je prethodilo nekoliko važnih događaja. U Dubrovnik su se sklanjali ugroženi vlastelini koji nisu bili Ostojini istomišljenici (Pavle Radišić). U traženju povoda za napad Ostoja se izgovarao da oni moraju biti vraćeni, da Dubrovnik treba da vrati primorje koje im je on dao 1399. i na kraju da treba da izvjesi bosansku zastavu kao znak da priznaje bosansku vrhovnu vlast.

Dubrovčani nisu prihvatili Ostojine zahtjeve i došlo je do sukoba 1403. Bosance je predvodio sa sjevera vojvoda Radič Sanković koji je uspio da istjera predstavnike dubrovačke vlasti iz dobijenog primorja i svede je na ranije granice. I drugi velikaši su sa drugih strana napadali na dubrovački teritorij, sa juga i istoka knez Pavle Radinović i vojvoda Sandalj Hranić Kosača. Jedina snaga koja je mogla pomoći Dubrovčanima bio je herceg Hrvoje Vukčić Hrvatinić koji je imao jak uticaj na kralja Ostoju i bosanske velmože. Hrvojeva pozicija mu to ipak nije dozvoljavala. Hrvoje je bio glavna snaga Ladislava Napuljskog, protivnika Žigmunda Luksemburškog, a time i protivnika Dubrovnika koji je priznavao Anžujca za svog sizerena.

Mada su dostizali do zidina Dubrovnika Bosanci nisu mogli vojno da savladaju Dubrovčane. Do jenjavanja sukoba došlo je krajem 1403., a sporadičnih čarki bilo je i dalje, pa i početkom 1404. Hrvojeva inicijativa za pomirenje je donijela rezultate. On je oko sebe okupio bosansku vlastelu koja je bila protiv nastavka rata. Svrgavanjem kralja Ostoje maja 1404. stvoreni su uslovi za mir između Bosne i Dubrovnika. Zbog neriješenog pitanja spornog sela Lisac, mir je potpisan tek naredne 1405.

## Literatura 
* Gavro Škrivanić, Rat bosanskog kralja Ostoje sa Dubrovnikom (18.VI. 1403 do maja 1404 godine), Vesnik Vojnog muzeja 5, Beograd 1958, 35-60.

Kategorija:Politički razvoj srednjovjekovne Bosne
Kategorija:Ratovi
Kategorija:Dubrovačka Republika
Kategorija:1403.
Kategorija:1404.
Lagos

**Lagos** (**Yoruba: Èkó**) ili **Lagos City** je najnaseljeniji grad u Nigeriji, sa procijenjenom populacijom od 21 milion u 2015. Procijenjena populacija Lagosa bila je više od 26 miliona u 2023; i oko 30 miliona za gradsko područje Lagosa. Lagos je najnaseljenije urbano područje u Africi. Lagos je bio nacionalna prijestonica Nigerije do decembra 1991. nakon odluke vlade da premjesti njihov glavni grad u Abudžu u centru zemlje. Lagos je glavni afrički finansijski centar i ekonomsko središte države Lagos i Nigerije u cjelini. Grad je opisan kao kulturna, finansijska i zabavna prestonica Afrike, i ima značajan uticaj na trgovinu, zabavu, tehnologiju, obrazovanje, politiku, turizam, umetnost i modu . Lagos je također među prvih deset gradova i urbanih područja s najbržim rastom na svijetu. Ovaj megagrad ima četvrti najveći BDP u Africi i u njemu se nalazi jedna od najvećih i najprometnijih morskih luka na kontinentu. Metropolitansko područje Lagosa je glavni obrazovni i kulturni centar u podsaharskoj Africi. Zbog velike urbane populacije i obima lučkog saobraćaja, Lagos je klasifikovan kao megagrad srednje luke.

Lagos je počeo svoj "život" kao malo selo naseljeno Yoruba domorocima. Danas je privredni centar Nigerije. Ovaj grad od 1960. do 12. decembra 1991. bio je glavni grad Nigerije.

## Reference 
## Vanjski linkovi 
* "Lagos", serijal *72+*, Al Jazeera Balkans, 23. 2. 2024. (YouTube)

*
Kategorija:Bivši glavni gradovi
Kategorija:Gradovi u Nigeriji
Vallon

**Vallon** je općina u distriktu Broye, u kantonu Fribourg, Švicarska.
## Vanjski linkovi 
*https://web.archive.org/web/20110612191937/http://www.bfs.admin.ch/bfs/portal/de/index/themen/01/02/blank/data/01.html
*https://web.archive.org/web/20090327051421/http://www.bfs.admin.ch/bfs/portal/de/index/themen/02/03/blank/data/gemeindedaten.html
* http://www.bfs.admin.ch: /Database/German 

Kategorija:Općine kantona Fribourg
Connie Francis

**Concetta Rosa Maria Franconero**, poznata kao **Connie Francis**, bila je američka pjevačica i glumica. Poznata po svojim hitovima: "Who's Sorry Now?", "Lipstick on Your Collar", "Where the Boys Are", "Stupid Cupid", "Everybody's Somebody's Fool", "My Heart Has a Mind of Its Own" i "Don't Break the Heart That Loves You".

S kristalnim sopranom bila je najpopularnija ženska pjevačica 1960-ih u Americi.

## Reference 
## Vanjski linkovi 
* Connie Francis na AllMusicu
* Diskografija Connie Francis na Discogsu

Kategorija:Rođeni 1937.
Kategorija:Umrli 2025.
Kategorija:Biografije, Newark
Kategorija:Američke pjevačice
Kategorija:Američke glumice
Kategorija:Amerikanci porijeklom iz Italije
Leopold von Wiese

**Leopold Max Walther von Wiese und Kaiserswaldau** Glatz (u Šleskoj današnja Poljska), * 2. decembar 1876. - Köln, Njemačka, 11. januar 1969.) je bio njemački sociolog i ekonomista. Kao sin pruskog oficira pohađao je između 1887.-1892. kadetsku školu u Wahlstattu (Poljska). Nakon toga je upisao humanističku gimnaziju u Görlitzu (Njemačka) gdje je maturirao 1889. Studirao je pravne nauke i ekonomiju na berlinskom univerzitetu, gdje je 1902. doktorirao. Od 1903.-1905. je radio kao sekretar na institutu za opće dobro u Frankfurtu kao i u birou za socijalna pitanja u Berlinu. Radio je od 1905 na berlinskom univerzitetu ekonomije kao privatni docent, a od 1906 kao profesor na Kraljevskoj akademiji u Posenu (danas Poznań, Poljska).
Jedan je od osnivača (od 1909.) Njemačkog društva sociologije. Leopold von Wiese se smatra veoma značajnim njemačkim sociologom koji je posebno za vrijeme Vajmarske republike dao veliki doprinos. 
## Reference
## Vanjski linkovi 
* Djela - Wiese, Leopold von  
Kategorija:Ekonomija
Kategorija:Njemački sociolozi
Human Rights Watch

mini|desno|200px|Logo organizacije
**Human Rights Watch** (**HRW**, u značenju: *Posmatranje ljudskih prava*) američka je internacionalna nevladina organizacija koja se bavi ljudskim pravima u svijetu. Sjedište joj je u New Yorku, ali ima urede i u drugim gradovima, kao što su Berlin, Bruxelles, Chicago, Ženeva, Johannesburg, London, Los Angeles, Moskva, Pariz, San Francisco, Tokio, Toronto i Washington.

## Pozadina 
Osnovan je 1978. pod nazivom Helsinki Watch kako bi podupirao organizacije za promociju ljudskih prava u Sovjetskom Savezu. Godine 1988. Helsinki Watch ujedinio se s drugim međunarodnim organizacijama koje slijede slične ciljeve u Human Rights Watch.
 
Prvenstveno, ta organizacija zasniva se na istraživanju i objavljivanju podataka o povredama ljudskih prava. Zauzima se protiv socijalne i spolne diskriminacije, korupcije i zloupotrebe državnog nasilja (npr. mučenja, progoni, nepravosnažna hapšenja, neljudsko ponašanje države itd.). Pojedini kadrovi zaposleni su isključivo na praćenju kršenja ljudskih prava žena.
 
Human Rights Watch bio je jedna od šest nevladinih organizacija koje su 1988. osnovale Koaliciju za sprečavanje upotrebe djece vojnika.
 
Budžet organizacije 2006. bio je 29,8 miliona $, a finansira se isključivo kroz privatne doprinose i fondove. Finansijska pomoć državnih vlasti kategorički se odbija.

## Vanjski linkovi 
* Zvanični sajt
** Sadržaj na bosanskom

## Reference 
Kategorija:Nevladine organizacije
Salih Behmen

**Salih Behmen** (12. februara 1922. – 27. oktobar 1990) bio je bosanskohercegovački muslimanski aktivist.

## Biografija 
Rođen je 12. februara 1922. u Mostaru, gdje je završio osnovnu školu i Mostarsku gimnaziju.

Krajem tridesetih godina postaje članom organizacije Mladi muslimani. Na području Mostara i Hercegovine zajedno sa ostalim članovima pokreta gradi dosta organizaciju. Zbog svog angažmana uhapšen je u nizu hapšenja pripadnika Mladih muslimana 1949, u Mostaru osuđen na 12 godina robije, izdržavajući osam i po godina u zeničkom zatvoru.

Nakon izdržane dugogodišnje kazne Salih Behmen je završio studij matematike i fizike na Višoj pedagoškoj školi u Sarajevu, te je gotovo cijeli svoj radni vijek proveo u predavanju ovih predmeta.

Zbog svog životnog opredjeljenja, zbog svoje erudicije, uvjerljivosti i ustrajnosti sa polazišta islama ponovo je na Sarajevskom procesu tzv. *"mladomuslimanskim nacionalistima"* i *"islamskim fundamentalistima"* 1983. osuđen na 5 godina, izdržavši tri i po godine u fočanskom zatvoru.

Poslije toga radi kao skladištar u mostarskoj bolnici, zatim kao službenik na željeznici, pa se tek onda vraća svojoj struci, nastavi matematike i fizike. Salih Behmen je većinu svojih članaka objavio u Takvimu, Glasniku i Preporodu pod različitim pseudonimima.

## Reference 
Kategorija:Biografije, Mostar
Kategorija:Rođeni 1922.
Kategorija:Umrli 1990.
Kategorija:Bosanskohercegovački aktivisti
Kategorija:Pripadnici Mladih muslimana
Pribislav Vukotić

**Pribislav Vukotić** (1440-1475) je knez Foče, trgovac, komornik i diplomata hercega Stjepana Vukčića Kosače i njegovih sinova. Nosio je titulu počtenog viteza koju je imao mali broj Bosanaca.

Pribislav Vukotić potječe iz Foče. Pripadao je porodici Crijepovići, pa se ponekad javlja i sa prezimenom Crijepović. Prvi put se pominje 1440. Bavio se trgovinom, a kasnije postaje diplomata. Pribislav Vukotić se pojavljuje u službi kod Kosača od 1449. u različitim diplomatskim misijama. Prije 1459. Pribislav je postao komornik (rizničar) i upravljao je financijama hercega Stjepana Vukčića Kosače. Pored brige za hercegovu riznicu on je za njega obavljao i različite diplomatske misije u Dubrovniku i Italiji (Venecija, Firenca, Đenova, Napulj). Pribislav je pripadao najužem krugu hercegovih dvorjanika.

Prije aprila 1455. postao je počteni vitez. U toku jedne misije 1456. bio je zarobljen od strane Đenovljana i oslobođen. Stekao je mletačko građanstvo 1463. Zajedno sa gostom Radinom Butkovićem i mitropolitom Davidom učestvovao je u sastavljanju testamenta hercega Stjepana Vukčića i upravo on je zaostavštinu sa testamentom hercega odnio u Dubrovnik 1466. Bio je u službi Vlatka Kosače. Vjerovatno je 1472. prešao u Padovu. U Italiji je prešao na katoličanstvo. Sastavio je testament u Padovi 1475.

Dva puta se ženio. Prva žena nije poznata. Sa njom je imao sina Rafaela. Druga žena je bila Doroteja. Sa njom je imao sinove Petra i Đorđa te kćerke Katarinu, Barbaru i Anu.

## Reference 
Kategorija:Kosače
Kategorija:Diplomatska služba u srednjovjekovnoj Bosni
Athlon

**Athlon** je ime serije x86 procesora koje proizvodi AMD. Prvi Athlon je bio prvi x86 procesor sedme generacije, kada je po prvi put AMD imao prednost nad Intel-om koju je održao solidan period vremena. AMD je zadržao brend i kod predstavljanja nove Zen arhitekture.

## Modeli 
250p|mini|Arhitektura Athlon procesora
### Athlon 
#### Athlon Classic 
*-> **K7** "Argon" (250&nbsp;nm)
*-> **K75** "Pluto/Orion" (180&nbsp;nm)
* L1-Cache: 64 + 64 KiB (Podaci i instrukcije)
* L2-Cache: 512 KiB, vanjski čipovi na CPU modulu sa 50, 40 ili 33% procesorske brzine
* MMX, 3DNow!
* Slot A (EV6)
* Front side bus: 200 MT/s (100&nbsp;MHz poduplano)
* Napon: 1.6 V (K7), 1.6 - 1.8 V (K75)
* Datum: 23. juni 1999. (K7), 29. novembar 1999.(K75)
* Taktovi: 500 - 700&nbsp;MHz (K7), 550 - 1000&nbsp;MHz (K75)

#### Thunderbird (180 nm) 
* L1-Cache: 64 + 64 KiB (Podaci i instrukcije)
* L2-Cache: 256 KiB, puna brzina
* MMX, 3DNow!
* Slot A & Socket A (EV6)
* Front side bus: 200 MT/s (Slot-A, B-modeli), 266 MT/s (C-modeli) (100, 133&nbsp;MHz poduplano)
* Napon: 1.7 V - 1.75 V
* Datum: 5. juni 2000.
* Taktovi: 
** Slot A: 650 - 1000&nbsp;MHz
** Socket A, 200 MT/s FSB (B-modeli): 650 - 1400&nbsp;MHz
** Socket A, 266 MT/s FSB (C-modeli): 1000 - 1400&nbsp;MHz

### Athlon XP 
#### Palomino (180 nm) 
alt=|granica|desno|151x151piksel|Athlon XP "Palomino" 2000+

* L1-Cache: 64 + 64 KiB (Podaci i instrukcije)
* L2-Cache: 256 KiB, puna brzina
* MMX, 3DNow!, SSE
* Socket A (EV6)
* Front side bus: 266 MT/s (133&nbsp;MHz poduplano)
* Napon: 1.75 V
* Datum: 9. oktobar 2001.
* Takt: 1333 - 1733&nbsp;MHz (1500+ do 2100+)

#### Thoroughbred A/B (130 nm) 
* L1-Cache: 64 + 64 KiB (Podaci i instrukcije)
* L2-Cache: 256 KiB, puna brzina
* MMX, 3DNow!, SSE
* Socket A (EV6)
* Front side bus: 266/333 MT/s (133/166&nbsp;MHz poduplano)
* Napon: 1.5 V - 1.65 V
* Datum: 10. juni 2002. (A), 21. august 2002. (B)
* Takt:
** T-Bred "A": 1400 - 1800&nbsp;MHz (1600+ do 2200+)
** T-Bred "B": 1400 - 2250&nbsp;MHz (1600+ do 2800+)
** 266 MT/s FSB: 1400 - 2133&nbsp;MHz (1600+ do 2600+)
** 333 MT/s FSB: 2083 - 2250&nbsp;MHz (2600+ do 2800+)

#### Thorton (130 nm) 
* L1-Cache: 64 + 64 KiB (Podaci i instrukcije)
* L2-Cache: 256 KiB, puna brzina
* MMX, 3DNow!, SSE
* Socket A (EV6)
* Front side bus: 266/333/400 MT/s (133/166/200&nbsp;MHz poduplano)
* Napon: 1.6 V - 1.65 V
* Datum: septembar 2003.
* Takt: 1667 - 2200&nbsp;MHz (2000+ do 3100+)

#### Barton (130 nm) 
* L1-Cache: 64 + 64 KiB (Podaci i instrukcije)
* L2-Cache: 512 KiB, puna brzina
* MMX, 3DNow!, SSE
* Socket A (EV6)
* Front side bus: 333/400 MT/s (166/200&nbsp;MHz poduplano)
* Napon: 1.65 V
* Datum: 10. februar 2003.
* Taktovi: 1833 - 2200&nbsp;MHz (2500+ do 3200+)
** 333 MT/s FSB: 1833 - 2083&nbsp;MHz (2500+ do 2800+)
** 400 MT/s FSB: 2100, 2200&nbsp;MHz (3000+, 3200+)

## Reference 
## Vanjski linkovi 
* cpu-collection.de AMD procesori, slike i opis 
* amdboard.com Identifikacija AMD Athlon/Duron/Sempron procesora 
* AMD's AMD-ove tehničke specifikacije za procesore 7 generacije 
* Lahka identifikacija sa AMD ID proizvodnim brojevima 

Kategorija:AMD proizvodi
Vukac Hranić Kosača

**Vukac Hranić** (-1432) vlastelin iz roda Kosače.

Knez Vukac Hranić je sin velikog kneza bosanskog Hrane Vukovića, a sinovac vojvode Vlatka Vukovića. Imao je braću vojvodu Sandalja i kneza Vuka Hranića. Bio je oženjen Katarinom, o čijem porijeklu se ne zna ništa. Pretpostavlja se da je možda iz Italije. Imao je dvoje djece, sina Stjepana Vukčića i kćerku Teodoru.

Knez Vukac Hranić djelovao je u sjeni svoga brata Sandalja Hranića. Značajno je učestvovao u pregovorima o miru između Bosne i Dubrovnika 1405. Uz brata je stekao dubrovačko plemstvo.

## Također pogledajte 
* Teodora Vukčić

## Vanjski linkovi 
* https://web.archive.org/web/20160305021504/http://www.kons.gov.ba/main.php?id_struct=50&lang=1&action=view&id=2573

Vukac Hranić
Kategorija:Umrli 1432.
Colin Powell

General Armije SAD-a **Colin Luther Powell** bio je američki vojskovođa, diplomat i političar poznat po tome što ga je 2001. predsjednik George W. Bush imenovao za 65. državnog sekretara SAD te je tako u to vrijeme postao najviše rangirani crni Amerikanac u historiji SAD-a. Powell je poznat i kao načelnik Združenog generalštaba SAD-a i zaslužan je za američku pobjedu u Zalivskom ratu.

Njegov sin, Michael Powell, bivši je predsjednik Federalne komisije za komunikacije.

## Rane godine
Rođen je 5. aprila 1937. u Harlemu (New York) u porodici imigranata s Jamajke Luthera Theophilusa Powella i Maud Arial McKoy, a odrastao je u južnom Bronxu. Također ima i škotske predake. Pohađao je srednju školu Morris, bivšu javnu školu u Bronxu, u kojoj je maturirao 1954.

Diplomirao je geologiju na gradskom koledžu New York 1958. s prosjekom C. Kasnije je magistrirao na poslovnom studiju na univerzitetu "George Washington", nakon svoje druge turneje u Vijetnamu 1971.

## Također pogledajte
*Afera Plame

## Vanjski linkovi
*

Kategorija:Rođeni 1937.
Kategorija:Umrli 2021.
Kategorija:Biografije, New York
Kategorija:Amerikanci porijeklom s Jamajke
Kategorija:Amerikanci porijeklom iz Škotske
Kategorija:Američki političari
Kategorija:Američki generali
Kategorija:Članovi Republikanske stranke (SAD)
Praznik

**Praznik** je dan koji je prema tradiciji vrijedan slavljenja. Praznici su prema istoj tradiciji neradni dani. Praznici se mogu podijelita u dvije skupine. Praznici koji se uvijek slavi na isti kalendarski dan kao naprimjer Nova godina i Prvi maj i praznici čija proslava ne pada uvijek na isti kalendarski dan kao naprimjer Bajram, Kurban bajram i Uskrs. 

## Bosna i Hercegovina 
### Zvanični praznici u Bosni i Hercegovini 
Zakon o praznicima u Bosni i Hercegovini još uvijek nije usvojen, tako da su na snazi još uvijek entitetski zakoni o praznicima. 

Trenutno zajednički praznici za oba Entiteta su: 

* 1. januar - Nova godina
* 1. maj - Međunarodni praznik rada

U FBiH za praznike su određeni sljedeći datumi:
* 1. januar i 2. januar - Nova godina
* 1. mart - Dan nezavisnosti
* 1. maj - Međunarodni praznik rada
* 25. novembar - Dan državnosti

U RS za praznike su određeni sljedeći datumi:

## Također pogledajte 
* Bajram
* Božić
* Kurban bajram
* Nova godina
* Uskrs

Kategorija:Praznici
Karipska misterija

***Karipska misterija*** (izdat 1964.) je roman Agathe Christie sa Miss Marple u glavnoj ulozi.

## Radnja 
Gospođica Marple se odmara na Karibima. Tu upoznaje goste i ljubazni bračni par koji su vlasnici hotela. Sve je naizgled savršeno - more, sunce, palme. Međutim, kada jedan gost hotela izjavi da je u tom šarolikom društvu prepoznao ubicu, umire prije nego što je uspio razotkriti njegov identitet. Svi misle da je umro prirodnom smrću, osim gospođice Marple. Miss Marple pokušava otkriti identitet ubice.

Kategorija:Djela Agathe Christie sa Miss Marple
Kategorija:Knjige iz 1964.
Zla sudba

***Zla sudba*** (izdat 1968.) je kriminalistički roman Agathe Christie sa Tommyjem i Tuppence u glavnim ulogama.

## Radnja 
Tommy i Tuppence Beresford odlučuju da je vrijeme da izvrše svoju dužnost i posjete svoju postariju i prilično neprijatnu tetku u domu starih u kome živi. Rezultati ove posjete biti će, između ostalog, neobično nasljedstvo, misteriozna kuća, crna magija, nestali nadgrobni spomenik i smrtna opasnost po vrijednog Tueppencea. Prema riječima mnogih kritičara, ovo je jedan od najmračnijih i najjezivijih romana Agathe Christie.

Kategorija:Romani iz 1968.
Treća djevojka

***Treća djevojka*** (izdat 1966.) je kriminalistički roman spisateljice Agathe Christie u kojoj učestvuju detektivi Hercule Poirot i Ariadne Oliver.

## Radnja 
Tri djevojke dijele isti stan u Londonu. Jedna radi kao sekretarica, druga kao slikarica, a treća, koja je došla kod Poirota za pomoć, nestaje, vjerujući za sebe da je ubica. U romanu se pojavljuju revolveri, noževi, krvave mrlje koje upućuju na ubstvo, ali Poirot ne može ništa učiniti bez trupla. Treba će mu sva njegova upornost da ustanovi da li je treća djevojka kriva, nevina ili luda...

Kategorija:Djela Agathe Christie sa Ariadne Oliver
Kategorija:Djela Agathe Christie sa Herculeom Poirotom
Kategorija:Romani iz 1966.
Vječita noć

***Vječita noć*** (izdat 1967.) je kriminalistički roman Agathe Christie.

## Radnja 
Michael Rogers sanja o tome da bude bogat, da ima predivnu ženu i savršeno dizajniranu kuću. Ali, nakon sto je našao ženu svog života i izgradio kuću na Ciganskom imanju, iznenada umire...

Kategorija:Djela Agathe Christie
Kategorija:Knjige iz 1967.
Hotel "Bertram"

***Hotel Bertram*** (izdat 1965.) je kriminalistički roman Agathe Christie sa Miss Marple u glavnoj ulozi.

## Radnja 
Dolazak gospođice Marple u hotel Bertram poklopi se sa dolaskom još jedne gošće, Bess Sedgwick. Dolazak brigadira Luscombea sa svojom štićenicom Elvirom uznemiri Bess, a u Miss Marple probudi znatiželju. Elvira raspravlja o svojoj budućnosti sa Luscombeom koji ne razumije njeno insistiranje da čuje ko bi naslijedio novac da se njoj što dogodi. Njihov razgovor prekine Ladislaus Malinowski tražeći Bess. Kasnije te večeri Elvira ga nazove i ugovori sastanak. Bess prigovara Malinowskom da je namjerno doveo Elviru u hotel ne bi li je pokušao pomiriti sa kćerkom koje se odavno odrekla. Miss Marple prati Bess i posmatra njen razgovor s Ladislausom. Očito je da njih dvoje nešto planiraju.

Kategorija:Djela Agathe Christie sa Miss Marple
Kategorija:Knjige iz 1965.
Vuk Hranić

**Vuk Hranić** (-1424) je vlastelin iz roda Kosače.

Knez Vuk Hranić sin je velikog kneza bosanskog Hrane Vukovića i brat vojvode Sandalja i kneza Vukca Hranića.

Živio je u prvom braku sa ženom nepoznatog imena, a od 1405. sa Jelenom, kćerkom bana Vuka Vukčića Hrvatinića i sinovicom Hrvoja Vukčića Hrvatinića. Sa njom nije imao potomaka. Sa prvom ženom imao je potomke koji su bili članovi jedne od četiri kuće roda Kosače. To su Ivan i Sladoje Vuković. Sa njima je, kao sa rodbinom, kasnije Stjepan Vukčić Kosača imao određenih problema. Knez Vuk Hranić umro je 1424.

## Reference 
## Vanjski linkovi 
Kategorija:Kosače
Krunisanje Tvrtka I Kotromanića

Bosanski ban Tvrtko I Kotromanić krunisan je za kralja Bosne na Mitrovdan 26. oktobra 1377. Od tada je Bosna postala kraljevinom. Prvi put očuvana titula u spomenu novog kralja je u svečanoj povelji napisanoj 10. aprila 1378. u Žrnovnici na dubrovačkom području, a potvrđenoj 17. juna iste godine u Trstivnici i ona glasi - *kralj Srbljem i Bosni i Pomorju i Zapadnim stranam*.

Dugo vremena se smatralo da se Tvrtko krunisao u manastiru Mileševa u Polimlju, te da ga je krunisao tamošnji mileševski mitropolit. Utvrđeno je da Mileševa u vrijeme Tvrtkovog krunisanja nije bila mitropolija. Također je utvrđeno da Tvrtka nije krunisao ni obližnji dabarski mitropolit, već da se radi o crkvi u Milima (današnji Arnautovići) na području Visokog.  Izvorna postavka za tu argumentaciju izvodi se na osnovu djela Mavra Orbina "Kraljevstvo Slavena". U potrazi za rješenjem ko je mogao kruniti bosanskog vladara, s obzirom na činjenicu da je Bosanska biskupija tada postojala u Đakovu u Ugarskoj, najnovija pretpostavka je da je kralja krunio Djed Crkve bosanske.

## Reference 
## Literatura 
* 
* Ljubomir Stojanović, Старе српске повеље и писма, I/1, Српска краљевска академија, Зборник за историју, језик и књижевност српског народа, Прво одељење, Споменици на српском језику 19, Београд - Сремски Карловци 1929.
* Dubravko Lovrenović, Proglašenje Bosne kraljevstvom 1377. (Pokušaj revalorizacije), Forum Bosnae 3-4, Sarajevo 1999, 227-287.
* Dubravko Lovrenović, Na klizištu povijesti (sveta kruna ugarska i sveta kruna bosanska) 1387-1463, Synopsis, Zagreb-Sarajevo, 2006.

## Vanjski linkovi 
* bosona.ba
* visit.kraljeva-sutjeska.com 

Kategorija:Politička historija srednjovjekovne Bosne
Zmajev red

desno|mini|Viteški orden
**Zmajev red** je srednjovjekovni viteški red koji je ustanovio ugarski kralj Žigmund Luksemburški 1408.

Zmajev red je dobio ime po znaku zmaja koji su pripadnici reda nosili oko vrata. U prvom stepenu Reda bila su 24 člana. Drugi stepen imao je više članova. Članovi prvog stepena mogli su dalje imenovati niže vitezove kao članove reda. Zmajev red nije ličio na ranije viteške redove koji su nastali u toku križarskih ratova. On je bio strateški i politički red ugarskog vladara. Članovi Zmajevog reda bili su herceg Hrvoje Vukčić Hrvatinić i despot Stefan Lazarević.

## Članovi reda iz osnivačke povelje 1408. godine 
mini|lijevo|150p|Oswald von Wolkenstein sa zmajevim ordenom - portret iz 1432. godine
*Stephanus despoth, dominus Rasciae, item Hermannus comes Cily et Zagoriae, comes Fredericus, filius eiusdem, Nicolaus de gara, regni Hungariae palatinus, Stiborius de Stiboricz alias vaiuoda Transyluanus, Joannes filius Henrici de Thamassy et Jacobus Laczk de Zantho, vaiuodae Transyluani, Joannes de Maroth Machouiensis, Pipo de Ozora Zewreniensis, bani; Nicolaus de Zeech magister tauernicorum regalium, comes Karolus de Corbauia, supremus thesaurarius regius, Symon filius condam Konye bani de Zecheen, janitorum, comes Joannes de Corbauia, dapiferorum, Joannes filius Georgii de Alsaan pincernarum, Petrus Cheh de Lewa aganzonum regalium magistri, Nicolaus de Chak, alias vaiuoda Transyluanus, Paulus Byssenus, alter Paulus de Peth, pridem Dalmatiae, Croatiae et totius Sclauoniae regnorum bani, Michael, filius Salamonis de Nadasd comes siculorum regalium, Petrus de Peren, alias siculorum nunc vero maramorossensis comes, Emericus de eadem Pern secretarius cancellarius regius et Joannes filius condam domini Nicolai de Gara palatini.*

Prema: G. Fejér: Codex Diplomaticus Hungariae ecclesiasticus ac civilis, X/4, Budae, 1841, 317.

## Reference 

## Literatura 
#Th. v. Bogyay: *Drachenorden*, u: Lexikon des Mittelalters, Band 3, Varlag J.B. Metzer, München, 1986, 1346.
# B. Baranyai, Zsigmond király ú. n. Sárkány-rendje, Századok LIX-LX, 1925-1926, 561-591, 681-719.

Kategorija:Titule
Kategorija: Historija Mađarske
Kategorija: Srednji vijek
Profesor

Profesor (latinski professor: javni učitelj, skraćeno prof.), titula srednjoškolskog i univerzitetskog nastavnika. U starom Rimu to je bio učitelj retorike i gramatike. Ova titula se upotrebljavala i u srednjem vijeku, ali tada su se profesori  na univerzitetima češće titulirali sa titulama doktora i magistara. Danas je titula profesor naziv za  srednjoškolskog nastavnika s fakultetskom diplomom, te za univerzitetskog nastavnika (vanredni i redovni profesor) za  što je potreban doktorat nauka i veći broj priznatih naučnih radova. U mnogim zemljama  profesorima se nazivaju  samo univerzitetski nastavnici. Univerzitetski nastavnici koji djeluju i posliije odlaska u penziju nazivaju se profesori emeritusi.

## Reference 
## Vanjski linkovi 
Kategorija:Obrazovanje
Kategorija:Titule